دونیانین دؤردونجو، اوروپانین ایکینجی ان اوزون آچیقلیغا صاحب آسما کؤرپوسو اولان "عثمان غازی" مراسیمله خیدمته آچیلدی.
ایستانبول ایله ایزمیر آراسین‌داکی سفر مدتینی 9 ساعات‌دان 3،5 ساعاتا ائندیره‌جک گبزه-اورحانغازی-ایزمیر گؤپرو یولو پروژه‌سی‌نین ان بؤیوک آیاغینی اولان کؤرپونون آچیلیش مراسیمینده، پرزیدنت رجب طیب اردوغان، باش ناظیر بینا‌لی ییل‌دیریم و آلبان باش ناظیری ائدی راما، باش ناظیر معاوین‌لری نومان کورتولوش، نورالدین جانیک‌لی و محمت شیمشک، چوخ سایدا ناظیر، میللت وکیلی، بوروکرات، مسئول شیرکت مسئول‌لاری، خاریجی قوناق‌لار، بلدیه باشقان‌لاری و وطنداش‌لار قاتیلدی.
پرزیدنت اردوغان، مراسیمده ائتدیگی دانیشمادا، ترورلا موباریزه‌ده دایانیق‌لی‌لیق مساژی وئردی.
اؤنوموزدکی دؤورون چوخ خیرلی، چوخ اومید وئریجی گیلشمه‌لره صحنه اولاجاغینا ایناندیغینی ایفاده ائدن اردوغان،
"تورکیه، یاشادیغی بو دورومداندن گوج‌لنه‌رک چیخا‌جاق. یئتر کی بیز بیرلیگیمیزی، بیرلیگیمیزی، قارداشلیغیمیزی  قرویابیللیم." دئدی.
اردوغان، ترور بلاسین‌دان آریندیریلدیغیندا شرق و جنوب-شرق بؤلگه‌لرینده بؤیوک بیر سیچراییش اولاجاغینی سؤیله‌دی.
ترورون ائنینده سونوندا دؤنوب اؤزونو توتان علی سوخان بیر اقرب کیمی اولدوغونو ایفاده ائدن اردوغان،
"بو گون بیزیم اؤلکه‌میزده پارتلایان بومبا‌لار، صاباح موطلق اونلاری اؤلکه‌میزه گؤندرن‌لرین اللرینده ده پارتلاییش ائده‌جک. بیز هئچ بیر آیری-سئچکی‌لیک ائتمکسیزین، ترورو، ترور تشکیلات‌لارینی، تروریست‌لری بوتونلوکله رد ائدن بیر اؤلکه‌ییک. عینی شرف‌لی رفتاری دیگر دولت‌لردن ده گؤزلییریک." دئیه دانیشدی.
روسیا و ایسرائیل ایله یئنی دؤوره ده توخونان پرزیدنت، یئنی دؤورون یالنیز اؤلکه‌لریمیز آراسیندا دئییل، بؤلگه‌میزده ده خیرلی گلیشمه‌لرین خبرچی‌سی اولماسینی آرزو ائتدی.
اردوغان، تورکیه‌نین بوتون علاقه‌لرینده یالنیز اؤز قازانجینی گودن دئییل قارشی‌لیق‌لی اولا‌راق، 'قازان-قازان "اساسینا سؤیکنن اولا‌راق بو همرای‌لیگی رئال‌لاش‌دیران بیر اؤلکه اولدوغونو وورغولادی.
باش ناظیر بینا‌لی ییل‌دیریم دا، بو یؤیوک اثرین ترورا قارشی ان گؤزل جواب اولدوغونو ایفاده ائده‌رک،
"ترورا جوابیمیزی داها چوخ چیخارا‌راق، قارداشجا بؤلوشه‌رک وئرجگیک. عثمانغازی کؤرپوسو یالنیز بو بؤلگه‌نی دئییل، اوزرین‌دن کئچن گؤپرو ایله بیرلیکده ایستانبول، کوجائلی، یالووا، بورسا، بالیکسیر، مانیسا و ایزمیر ایللرینی احیا ائده‌جک." دئدی.
مراسیمین آردین‌دان کؤرپوده تست سوروشو ائدن پرزیدنت اردوغان و باش ناظیر ییل‌دیریم داها سونرا ایشچی‌لرله و وطنداش‌لارلا ایفطار ائتدی.
عثمانغازی کؤرپوسو، 252 متر قولله یوکسک‌لیگینه، 35,93 متر پارچا گئنیش‌لیگینه، مین 550 متر اورتا آچیق‌لیغینا و 2 مین 682 متر اوزونلوغا صاحب.
ایزمیت کؤرفزی کئچیشینی 6 دقیقه‌یه ائندیره‌جک اولان کؤرپونون یاتیریم بدلی ایسه 9 میلیارد دو‌لار ....
